CELEX: 62008CA0455
Language: sl
Date: 2009-12-23 00:00:00
Title: Zadeva C-455/08: Sodba Sodišča (drugi senat) z dne 23. decembra 2009 – Evropska komisija proti Irski (Neizpolnitev obveznosti države — Direktivi 89/665/EGS in 92/13/EGS — Javna naročila blaga in gradenj — Pritožbeni postopek zoper odločbo o oddaji javnega naročila — Učinkovito pravno varstvo — Najkrajši rok, ki ga je treba upoštevati med vročitvijo odločbe o oddaji javnega naročila ponudnikom, ki niso bili sprejeti in podpisom pogodbe v zvezi s tem naročilom)

27.2.2010   
            
            
               SL
            
            
               Uradni list Evropske unije
            
            
               C 51/10
            
         Sodba Sodišča (drugi senat) z dne 23. decembra 2009 – Evropska komisija proti Irski
   (Zadeva C-455/08) (1)
   
   (Neizpolnitev obveznosti države - Direktivi 89/665/EGS in 92/13/EGS - Javna naročila blaga in gradenj - Pritožbeni postopek zoper odločbo o oddaji javnega naročila - Učinkovito pravno varstvo - Najkrajši rok, ki ga je treba upoštevati med vročitvijo odločbe o oddaji javnega naročila ponudnikom, ki niso bili sprejeti in podpisom pogodbe v zvezi s tem naročilom)
   2010/C 51/15
   Jezik postopka: angleščina
   
      Stranki
   
   
      Tožeča stranka: Evropska komisija (zastopnika: G. Zavvos in M. Konstantinidis, zastopnika)
   
      Tožena stranka: Irska (zastopnik: D. O'Hagan, zastopnik)
   
      Predmet
   
   Neizpolnitev obveznosti države – Kršitev členov 1(1) in 2(1) Direktive Sveta 89/665/EGS z dne 21. decembra 1989 o usklajevanju zakonov in upravnih predpisov za uporabo postopkov revizije pri oddaji javnih naročil gradenj in blaga (UL L 395, str. 33) – Kršitev členov 1(1) in 2(1) Direktive Sveta 92/13/EGS z dne 25. februarja 1992 o usklajevanju zakonov in upravnih predpisov za uporabo predpisov Skupnosti o oddaji naročil naročnikov v vodnem, energetskem, transportnem in telekomunikacijskem sektorju (UL L 76, str. 14) – Dolžnost v nacionalnem pravu predvideti učinkovit in hiter pritožbeni postopek, ki neizbranemu ponudniku daje možnost, da se odločba o oddaji razglasi za nično – Pritožbeni roki
   
      Izrek
   
   
               1.
            
            
               Irska s tem, da je s sprejetjem člena 49 Statutory Instrument št. 329/2006 in člena 51 Statutory Instrument št. 50/2007 določila pravila obveščanja glede odločitev o oddaji naročil naročnikov v javnem sektorju in utemeljitev njihovih odločitev ponudnikom tako, da se je lahko takrat, ko so ponudniki izčrpno obveščeni o razlogih za zavrnitev njihove ponudbe, obdobje mirovanja pred sklenitvijo pogodbe že izteklo, ni izpolnila svojih obveznosti, ki izhajajo iz členov 1(1) in 2(1) Direktive Sveta 89/665/EGS z dne 21. decembra 1989 o usklajevanju zakonov in upravnih predpisov za uporabo postopkov revizije pri oddaji javnih naročil gradenj in blaga, kakor je bila spremenjena z Direktivo Sveta 92/50/EGS z dne 18. junija 1992 ter členov 1(1) in 2(1) Direktive Sveta 92/13/EGS z dne 25. februarja 1992 o usklajevanju zakonov in upravnih predpisov za uporabo predpisov Skupnosti o oddaji naročil naročnikov v vodnem, energetskem, transportnem in telekomunikacijskem sektorju.
            
         
               2.
            
            
               Irski naj se naloži plačilo stroškov.
            
         
      (1)  UL C 32, 7.2.2009.